**Ministru kabineta noteikumu projekta „Grozījumi Ministru kabineta 2010.gada 2.marta noteikumos Nr.215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem"” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 26.06.2014. stājās spēkā likums „Grozījumi Zvejniecības likumā”, kas paredz terminu „amatierzveja” un “makšķerēšana” aizstāšanu ar terminu „makšķerēšana, vēžošana un zemūdens medības”. Ministru kabineta 2010. gada 2. marta noteikumos Nr.215 “Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem” (turpmāk – noteikumi Nr.215) nepieciešams mainīt terminoloģiju, to saskaņojot ar Zvejniecības likumu un citiem zvejniecības jomu regulējošajiem normatīvajiem aktiem. Noteikumu projektā paredzēts aizstāt terminus “amatierzveja” un “makšķerēšana” ar terminu “makšķerēšana, vēžošana un zemūdens medības”.Tāpat minētais likums paredz vārdu "apstiprinātu zivju resursu atražošanas valsts programmu" aizstāšanu ar vārdiem "apstiprinātām zivju resursu mākslīgas atražošanas pamatnostādnēm", jo programma kā politikas plānošanas dokuments vairs netiek izstrādāta, tāpēc noteikumos Nr.215 ir nepieciešams labot pašreizējās atsauces uz Zivju resursu atražošanas valsts programmu, aizstājot tās ar atsaucēm uz Ministru kabineta apstiprinātām zivju resursu mākslīgas atražošanas pamatnostādnēm.Tā kā 16.04.2015. stājās spēkā Ministru kabineta 2015. gada 31. marta noteikumi Nr.150 “Kārtība, kādā uzskaita un dabiskajās ūdenstilpēs ielaiž zivju resursu atražošanai un pavairošanai paredzētos zivju mazuļus, kā arī prasības attiecībā uz mākslīgai zivju pavairošanai pielāgotu privāto ezeru izmantošanu”, kas aizstāja Ministru kabineta 2004. gada 22. aprīļa noteikumus Nr.381 “Kārtība, kādā uzskaitāmi un ielaižami dabiskajās ūdenstilpēs zivju resursu atražošanai un pavairošanai paredzētie zivju mazuļi”, noteikumos Nr.215 ir nepieciešams labot atsauces uz normatīvajiem aktiem.Spēkā esošie noteikumi Nr.215 Zivju fonda pasākuma “Atbalsta maksājumi par pašvaldību un Valsts vides dienesta pilnvaroto personu iesaistīšanu zvejas un makšķerēšanas kontroles darbību nodrošināšanā” (turpmāk – pasākums) atbalsta pretendentiem – novadu un republikas pilsētu pašvaldībām (turpmāk – pašvaldības) un Valsts vides dienestam (turpmāk – VVD) – uzliek lielu administratīvo slogu, pieprasot kopā ar citiem projekta dokumentiem iesniegt Lauku atbalsta dienestā (turpmāk – LAD) pašvaldību vai VVD pilnvaroto personu sastādīto administratīvo pārkāpumu protokolu kopijas par zveju regulējošo normatīvo aktu pārkāpumiem. Tāpat atbalsta pretendentiem – pašvaldībām – tiek prasīts iesniegt pašvaldības administratīvās komisijas vai VVD lēmuma kopiju par naudas sodu, kas uzlikts par zveju regulējošo normatīvo aktu pārkāpumiem, vai zivju, zvejas rīku un zvejas līdzekļu izņemšanu, bet Valsts vides dienestam – VVD lēmuma kopiju par naudas sodu, kas uzlikts par zveju regulējošo normatīvo aktu pārkāpumiem, vai zivju, zvejas rīku un zvejas līdzekļu izņemšanu. Tā kā Zivju fonda padomes sekretariātam, kas pārbauda atbalsta pretendentu iesniegtos dokumentus, ir pieeja Sodu reģistram, kurā ir atrodama detalizēta informācija par visiem administratīvajiem pārkāpumiem un arī atbalsta pretendentam projekta iesniegumā ir jānorāda ziņas par pilnvaroto personu sastādīto administratīvo pārkāpumu protokolu datumiem, numuriem un attiecīgajiem lēmumu numuriem, nav pamata apgrūtināt atbalsta pretendentus ar nesamērīgu administratīvo slogu. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības un VVD, kā arī pašvaldību un VVD pilnvarotās personas |
| 2. | Tiesiskā regulējuma ietekme uz tautsaimniecību un administratīvo slogu | Samazināsies Zivju fonda atbalsta pretendentu (turpmāk – atbalsta pretendenti) – pašvaldību un Valsts vides dienesta – administratīvais slogs, jo kopā ar projekta iesniegumu un citiem projekta dokumentiem atbalsta pretendentiem vairs nebūs jāiesniedz LAD pašvaldību vai VVD pilnvaroto personu sastādīto administratīvo pārkāpumu protokolu kopijas par zveju regulējošo normatīvo aktu pārkāpumiem. Atbalsta pretendentiem – pašvaldībām – vairs nevajadzēs iesniegt Lauku atbalsta dienestā administratīvās komisijas vai VVD lēmuma kopijas par naudas sodu, kas uzlikts par zveju regulējošo normatīvo aktu pārkāpumiem, vai zivju, zvejas rīku un zvejas līdzekļu izņemšanu, bet Valsts vides dienestam – VVD lēmumu kopijas par naudas sodu, kas uzlikts par zveju regulējošo normatīvo aktu pārkāpumiem, vai zivju, zvejas rīku un zvejas līdzekļu izņemšanu.Tā kā sagaidāms, ka, samazinot projektu iesniedzēju – pašvaldību un VVD – administratīvo slogu, palielināsies iesniegto pieteikumu skaits, attiecīgi palielināsies arī administratīvais slogs LAD darbiniekam, kas izskata iesniegtos pieteikumus, un Zivju fonda padomes sekretariāta (Zemkopības ministrija) darbiniekam, kas pārbauda pieteikumos norādīto datu atbilstību Soda reģistra informācijai. |
| 3. | Administratīvo izmaksu monetārs novērtējums | Mērķgrupas vienas daļas – 110 novadu pašvaldību un 9 republikas pilsētu pašvaldību – administratīvās izmaksas veido pašvaldību pilnvaroto personu sastādīto administratīvo pārkāpumu protokolu kopiju par zveju regulējošo normatīvo aktu pārkāpumiem dokumentu noformēšana un iesniegšana, kā arī pašvaldības administratīvās komisijas vai VVD lēmuma kopiju par naudas sodu, kas uzlikts par zveju regulējošo normatīvo aktu pārkāpumiem, vai zivju, zvejas rīku un zvejas līdzekļu izņemšanu noformēšana un iesniegšana.Mērķgrupas otras daļas – Valsts vides dienesta – administratīvās izmaksas veido VVD pilnvaroto personu sastādīto administratīvo pārkāpumu protokolu kopiju par zveju regulējošo normatīvo aktu pārkāpumiem, kā arī VVD lēmuma kopiju par naudas sodu, kas uzlikts par zveju regulējošo normatīvo aktu pārkāpumiem, vai zivju, zvejas rīku un zvejas līdzekļu izņemšanu noformēšana un iesniegšana.1) Tiek pieņemts, ka pēc noteikumu projekta apstiprināšanas minēto dokumentu noformēšanai un iesniegšanai vidēji nepieciešamais laiks vienam darbiniekam vidēji nepārsniegs 2 stundas.Referenta darba samaksas stundas likme ar nodokļiem ir 6,50 *euro* (avots – Valsts ieņēmumu dienesta dati “Informācija par darba vietām 2016.gada maijā atbilstoši profesiju klasifikatoram”).C = (f x l) x (n x b) = (6,50 x2) x (20 x 1) = 260 *euro*, kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļi, kas nepieciešami, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz kuriem attiecas projektā paredzētās informācijas sniegšanas prasības;b – reizes, cik bieži gada laikā projekts paredz informācijas sniegšanu.2) Tiek pieņemts, ka pašlaik projekta iesniedzējam ir jāpatērē 3 stundas, lai noformētu un iesniegtu projekta iesniegumu. Tātad pašlaik, ja projektus iesniegtu 20 subjekti:C = (f x l) x (n x b) = (6,50 x 3) x (20 x 1) = 390 *euro*Tātad projekta radīto administratīvo izmaksu samazinājums, paredzot, ka pasākumam pieteiksies tikai neliela daļa (19) no visām 119 pašvaldībām, kā arī VVD, ir prognozējams aptuveni  390 – 260 = 130 *euro* apmērā.Tas nozīmē, ka administratīvās izmaksas vienam projekta iesniedzējam (pašvaldībai vai VVD), kas pieteiksies pasākumam, vidēji samazināsies par 6,5 *euro* gadā. |
| 4. | Cita informācija | Administratīvo izmaksu monetārais novērtējums šīs sadaļas 3.punktā izdarīts, pieņemot, ka līdz ar administratīvā sloga samazināšanos vidēji no 4 līdz 19 palielināsies to pašvaldību skaits, kuras iesniegs pieteikumus pasākumam. |

*Anotācijas III sadaļa – projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi jāizdara arī Ministru kabineta 1995.gada 19.decembra noteikumos Nr.388 “Zivju fonda nolikums”, jo tie un noteikumi Nr.215 ir savstarpēji saistīti. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

*Anotācijas V sadaļa – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Zemkopības ministrijas sagatavoto noteikumu projektu bija pieejama tīmekļa vietnē [www.zm.gov.lv](http://www.zm.gov.lv) no 2016.gada 8. līdz 15.septembrim.Plaša noteikumu projekta sabiedriskā apspriešana nav plānota, jo noteikumu projektā mainīta terminoloģija un paredzēts administratīvā sloga atvieglojums. Noteikumu projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē  | Noteikumu projekts bija pieejams tīmekļa vietnē [www.zm.gov.lv](http://www.zm.gov.lv) no 2016.gada 8. līdz 15.septembrim. |
| 3. | Sabiedrības līdzdalības rezultāti  | Sabiedriskās apspriešanas laikā iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme un institūcijas cilvēkresursiem | Paredzams, ka līdz ar grozījumu pieņemšanu palielināsies administratīvais slogs LAD darbiniekam, kas izskata iesniegtos pieteikumus, un Zivju fonda padomes sekretariāta (Zemkopības ministrijas) darbiniekam, kas pārbauda pieteikumos uzrādīto datu atbilstību Soda reģistra informācijai, jo viņiem būs jāizskata vairāk pieteikumu nekā iepriekš.Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās. |
| 3. | Cita informācija | Nav. |

Zemkopības ministrs Jānis Dūklavs

19.10.2016. 14:42

1299

J.Ābele

67027823; janis.abele@zm.gov.lv